**กฎกระทรวงแบ่งส่วนราชการสำนักงานปลัดกระทรวงการท่องเที่ยวและกีฬา พ.ศ. 2559**

 กำหนดให้สำนักงานปลัดกระทรวง กระทรวงการท่องเที่ยวและกีฬา มีภารกิจเกี่ยวกับ
การเป็นศูนย์กลางการบริหารของกระทรวงในการพัฒนายุทธศาสตร์และแปลงนโยบายของกระทรวง
เป็นแผนปฏิบัติ จัดสรรทรัพยากร และบริหารราชการทั่วไปของกระทรวงให้บรรลุเป้าหมายและเกิดผลสัมฤทธิ์ตามภารกิจของกระทรวง โดยให้มีอำนาจหน้าที่ ดังต่อไปนี้

(๑) ศึกษา วิเคราะห์ จัดทำข้อมูล เพื่อเสนอแนะรัฐมนตรี สำหรับใช้ในการกำหนดนโยบายเป้าหมาย
และผลสัมฤทธิ์ของกระทรวง

(2) จัดทำและพัฒนาแผนยุทธศาสตร์อันเป็นแผนแม่บทของกระทรวงในการพัฒนาการท่องเที่ยวกีฬา
และนันทนาการ ตามนโยบายของกระทรวงให้สอดคล้องกับนโยบายของรัฐบาล รวมทั้งประสานแผนปฏิบัติงานและเสนอแนะนโยบายในการตั้งและจัดสรรงบประมาณประจำปี

(๓) แปลงนโยบายเป็นแนวทางและแผนการปฏิบัติราชการ

(4) จัดสรรและบริหารทรัพยากรของกระทรวง เพื่อให้เกิดการประหยัด คุ้มค่า และสมประโยชน์

(๕) ดำเนินการเกี่ยวกับการประชาสัมพันธ์และเผยแพร่กิจกรรม ตลอดจนผลงานของกระทรวง

(๖) กำกับ เร่งรัด ติดตาม และประเมินผล รวมทั้งประสานการปฏิบัติราชการของหน่วยงานในสังกัดกระทรวง

(๗) พัฒนาระบบเทคโนโลยีสารสนเทศ เพื่อใช้ในการบริหารงานและการบริการของหน่วยงานในสังกัดกระทรวง

(8) ดำเนินการเกี่ยวกับงานความช่วยเหลือและความร่วมมือกับต่างประเทศและองค์การระหว่างประเทศ
ด้านการท่องเที่ยว กีฬา และนันทนาการ

(9) พัฒนาระบบและบริหารจัดการข้อมูลด้านเศรษฐกิจการท่องเที่ยวและกีฬา

(๑๐) ดำเนินการตามกฎหมายว่าด้วยนโยบายการท่องเที่ยวแห่งชาติ รวมทั้งกฎหมายและระเบียบ
ที่อยู่ในความรับผิดชอบของกระทรวง และกฎหมายอื่นที่เกี่ยวข้อง

(๑๑) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานปลัดกระทรวง
หรือตามที่รัฐมนตรีหรือคณะรัฐมนตรีมอบหมาย

**บทบาท / หน้าที่**

กระทรวงการท่องเที่ยวและกีฬา มีอำนาจหน้าที่เกี่ยวกับการส่งเสริมสนับสนุนและพัฒนาอุตสาหกรรมการท่องเที่ยว การกีฬา การศึกษาด้านกีฬา นันทนาการ และราชการอื่นตามที่มีกฎหมายกำหนดให้เป็นอำนาจหน้าที่ของกระทรวงการท่องเที่ยวและกีฬาหรือส่วนราชการที่สังกัดกระทรวงการท่องเที่ยวและกีฬา

**วิสัยทัศน์**

"เป็นองค์กรบูรณาการยุทธศาสตร์การขับเคลื่อน เศรษฐกิจการท่องเที่ยวและกีฬาให้เติบโตอย่างยั่งยืน”

**พันธกิจ**

* บริหารและติดตามการดำเนินงานตามแผนปฏิบัติราชการกระทรวงท่องเที่ยวและกีฬา ให้มีผลสัมฤทธิ์ตามเป้าหมาย
* ผลักดันและส่งเสริมการขับเคลื่อนเศรษฐกิจฐานรากให้เติบโตอย่างยั่งยืนจากการท่องเที่ยว และกีฬา และพัฒนาคุณภาพชีวิตประชำชน
* ประสานความร่วมมือกับภาคีเครือข่ายด้านการท่องเที่ยวและกีฬาทั้งในประเทศและ ต่างประเทศ
* เพิ่มประสิทธิภาพการบริหารจัดการองค์กรและการทำงานแบบบูรณาการด้วยนวัตกรรม
* พัฒนาและยกระดับบุคลากรกระทรวงการท่องเที่ยวและกีฬาให้เป็นมืออำชีพและ มีความเชี่ยวชาญ

**ค่านิยมสร้างสรรค์  MOTS**

* **M : Morality**        หมายถึง  การประพฤติ ปฏิบัติตามหลักคุณธรรมและจริยธรรม
* **O : Orientation**    หมายถึง  การมีเป้าหมายในการปฏิบัติงานที่ชัดเจน
* **T  : Teamwork**  หมายถึง  การปฏิบัติงานที่เน้นการทำงานเป็นทีม
* **S  : Skill**             หมายถึง  การมีทักษะที่เหมาะสมต่อบทบาทภารกิจของหน่วยงาน